Държавен вестник, бр. 5, 2020 г., стр. 11

БРОЙ  5	
Д Ъ Р Ж А В Е Н  В Е С Т Н И К 	
СТР.  11  
9. Концесионерът:
9.1. Няма право изцяло или частично да 
отдава под наем територията на обекта на 
концесията, включително прилежащата на 
морския плаж акватория.
9.2. Има право, без това да го освобождава 
от отговорност по концесионния договор, да 
наема подизпълнители за извършване и/или 
предоставяне на услуги и за извършването 
на дейностите, както и да отдава под наем 
преместваеми обекти и съоръжения.
10. Определя следните гаранции за изпъл-
нение на задълженията на концесионера по 
концесионния договор:
10.1. За всяка календарна година от 
действието на концесионния договор конце-
сионерът представя и поддържа при условия 
и по ред, определени с договора, потвърдени 
безусловни неотменяеми банкови гаранции, 
издадени от финансови институции, опреде-
лени по съгласие на страните, както следва:
10.1.1. за периода от влизането в сила на 
договора до края на същата календарна година 
концесионерът представя банкова гаранция 
за цялостно изпълнение на договора в раз-
мер, равен на размера на предложеното от 
него концесионно възнаграждение с включен 
данък върху добавената стойност (ДДС);
10.1.2. за всяка календарна година от 
срока на концесията гаранциите по т. 10.1 
са, както следва:
10.1.2.1. за изпълнение на годишното конце-
сионно възнаграждение – в размер, равен на 
размера на концесионното възнаграждение, 
което е дължимо в предходната календарна 
година с включен ДДС;
10.1.2.2. за добро изпълнение на остана-
лите задължения по договора – в размер 50 
на сто от размера на концесионното възна-
граждение, което е дължимо в предходната 
календарна година с включен ДДС;
10.1.2.3. за календарната година, в която 
изтича срокът на концесията, банковите га-
ранции по т. 10.1.2 се предоставят и опреде-
лят спрямо размера на последното дължимо 
концесионно възнаграждение.
10.2. Концесионерът дължи неустойки при 
неизпълнение, включително за извършване 
и/или допускане на незаконно строителство 
върху обекта на концесията, и при забавено 
и/или неточно изпълнение на договорните 
задължения и лихви за забавено изпълнение 
на паричните задължения. Конкретните раз-
мери на неустойките и лихвите и моментът 
на неизпълнението на отделните задължения 
се определят с концесионния договор.
10.3. Във всички случаи на неизпълнение 
от страна на концесионера концедентът има 
право да търси освен определените неустойки 
и лихви и обезщетение по общия ред съгласно 
действащото законодателство.
11. Концесионерът извършва плащане 
на годишни концесионни възнаграждения с 
ДДС, дължими за всяка година от срока на 
концесията, без гратисен период при условия 
и по ред, определени с концесионния дого-
вор, и платими по банков път. За срока на 
концесията концесионерът дължи 20 годишни 
концесионни възнаграждения.
11.1. Размерът на минималното годишно 
концесионно възнаграждение е 114 912 лв., 
определено съгласно методика, приета от 
Министерския съвет, въз основа на база за 
изчисляване в левове и на размер на отчи-
сления от базата 9,8 на сто.
11.2. Размерът на отчисленията от базата 
за изчисляване на размера на концесионното 
възнаграждение се определя съгласно класи-
раната на първо място оферта, но не може 
да бъде по-малък от 9,8 на сто.
11.3. Годишното концесионно възна-
граждение се определя съгласно офертата 
на участника, определен за концесионер, в 
размер не по-малък от минималния размер 
по т. 11.1. Концесионерът заплаща годиш-
ните концесионни възнаграждения с ДДС, 
както следва:
11.3.1. първото годишно концесионно 
възнаграждение се заплаща на една вноска 
в срок до един месец от влизането в сила 
на концесионния договор; първото годишно 
концесионно възнаграждение обезпечава 
периода от датата на влизането в сила на 
концесионния договор до края на същата 
календарна година и за периода от 1 януари 
на последната календарна година, през която 
концесионният договор е в сила, до датата 
на изтичането срока на договора;
11.3.2. за всяка пълна календарна година 
(от 1 януари до 31 декември) от срока на 
концесията концесионерът заплаща годишно 
концесионно възнаграждение с ДДС на две 
равни вноски в срокове, както следва:
11.3.2.1. първа вноска – до 31 май;
11.3.2.2. втора вноска – до 30 ноември;
11.3.3. в приложение към концесионния 
договор – неразделна част от него, се изгот-
вя справка за всяко дължимо концесионно 
възнаграждение по години и за сроковете за 
заплащане на вноските по т. 11.3.2.
12. Концесионерът е длъжен:
12.1. Да изпълнява посочени от компе-
тентните държавни органи и включени в 
концесионния договор или в допълнително 
споразумение към него изисквания, свър-
зани с националната сигурност и отбраната 
на страната.
12.2. При експлоатацията на обекта на 
концесията да не уврежда околната среда.
12.3. При осъществяване на дейностите 
по концесията да не застрашава човешкото 
здраве и живот.